stanford-oval/wikipedia huggingface dataset:
แกรี กูดริดจ์

| แกรี กูดริดจ์ |
| --- | --- |
เกิด: แกรี่ เฮนรี่ กู้ดริดจ์ 17 มกราคม ค.ศ. 1966
แกรี่ กู้ดริดจ์ (อังกฤษ: Gary Goodridge) เจ้าของฉายา บิ๊กแดดดี้ เกิดวันที่ 17 มกราคม ค.ศ. 1966 เป็นอดีตนักมวยคิกบ็อกซิ่งรุ่นซูเปอร์เฮฟวี่เวท กับนักสู้ป้องกันตัวแบบผสมรุ่นเฮฟวี่เวท เกิดที่ประเทศตรินิแดดและโตเบโก แต่ทำการแข่งขันและอาศัยอยู่ที่เมืองแบร์รี่ รัฐออนแทรีโอ ประเทศแคนาดา นอกจากนี้เขายังเป็นหนึ่งในนักกีฬางัดข้อระดับอาชีพในอันดับต้นๆของโลกด้วยเช่นกัน
ในวงการระดับอาชีพ

ก่อนที่กู้ดริดจ์จะเข้าร่วมการแข่งขันการต่อสู้แบบผสมเขาได้เป็นแชมป์โลกที่ประสบความสำเร็จในการแข่งขันกีฬางัดข้อ เขาสามารถเอาชนะตัวเก็งอย่างชารอน เรอเมซ กับจอห์น เบรงค์ ในค.ศ. 1991 และอีกครั้งในค.ศ. 1994 แกรี่ กู้ดริดจ์ ได้รับการเสนอสถานะ สายดำลำดับที่สี่ในศิลปะการต่อสู้แบบ Kuk Sool Won พร้อมด้วยเสื้อคาราเต้หากเขาได้เป็นตัวแทนโรงเรียนฝึกวิชาของพวกเขาที่ UFC
ในวงการระดับอาชีพ > ในวงการคิกบ็อกซิ่งระดับอาชีพ

กู้ดริดจ์ได้เปิดตัวในการแข่งขันคิกบ็อกซิ่งเมื่อปีค.ศ. 1999 กับรายการเค-วัน รีเวนจ์ โดยพบกับมุซาชิ และได้แพ้โดยการถูกตัดสิทธิ์ กู้ดริดจ์ได้รับชัยชนะครั้งแรกในเค-วันเมื่อมาพบกับไมค์ เบอร์นาร์โด ด้วยการชนะน็อค ของการแข่งขัน เค-วัน เวิลด์ GP 2002 ในลาสเวกัส
ในค.ศ. 2005 กู้ดริดจ์ ได้เข้าร่วมในเค-วัน เวิลด์ GP สองทัวร์นาเมนท์ ที่จัดขึ้นในสหรัฐอเมริกา เมื่อวันที่ 30 เมษายน เขาได้ชนะน็อค ฌอน โอ'เฮนรี่ กับสก็อต ไลท์ตี้ ซึ่งสามารถเข้าสู่รอบไฟนอล ก่อนที่จะแพ้ให้กับกลาเบ้ เฟโตซ่า โดยถูกเตะสูง สามเดือนต่อมาในวันที่ 30 กรกฎาคม ค.ศ. 2005 ที่โฮโนลูลู รัฐฮาวาย เขาทำสถิติชนะน็อคคู่ต่อสู้ได้ทั้งสามรายของการแข่งขันเค-วัน เวิลด์กรังด์ปรีซ์ ในฮาวายทัวร์นาเมนท์
แหล่งข้อมูลอื่น

K-1 Official Site เก็บถาวร 2007-10-11 ที่ เวย์แบ็กแมชชีน
Professional MMA record for Gary Goodridge from Sherdog
แกรี บาร์โลว์

| แกรี บาร์โลว์ |
| --- | --- |
บาร์โลว์ในปี 2017
ข้อมูลพื้นฐาน
ชื่อเกิด: แกรี บาร์โลว์
เกิด:  (1971-01-20) 20 มกราคม ค.ศ. 1971 (53 ปี) Frodsham, Cheshire, ประเทศอังกฤษ
แนวเพลง: ป็อป
อาชีพ: นักร้อง-นักแต่งเพลง, นักเปียโน, โปรดิวเซอร์เพลง
เครื่องดนตรี: เสียงร้อง, เปียโน, คีย์บอร์ด
ช่วงปี: 1988–ปัจจุบัน
ค่ายเพลง: Sony Music (1990–99) True North (1999–ปัจจุบัน) Polydor (2005–ปัจจุบัน) Future Records (2009–ปัจจุบัน)

เว็บไซต์: www.garybarlow.com
แกรี บาร์โลว์ (อังกฤษ: Gary Barlow, OBE) เกิดเมื่อวันที่ 20 มกราคม ค.ศ. 1971 เป็นนักร้อง-นักแต่งเพลง นักเปียโน และโปรดิวเซอร์ ชาวอังกฤษ เขาเป็นสมาชิกและหัวหน้าวง ป็อปร็อก ที่ชื่อ เทคแดต บาร์โลว์ถือเป็นหนึ่งในนักแต่งเพลงชาวอังกฤษที่ประสบความสำเร็จที่สุดคนหนึ่ง เขาได้ออกอัลบั้มเดี่ยวทั้งหมด 4 อัลบั้ม ได้แก่ Open Road,  Twelve Months, Eleven Days, Sing  และ Since I Saw You Last เขามีซิงเกิลอันดับ 1 อยู่ 2 ซิงเกิล และอัลบั้ม 1 อยู่ 1 อัลบั้ม และมีซิงเกิลติดท็อป 40 เพลงอื่นอีก 5 ซิงเกิล ในฐานะศิลปินเดี่ยว ในช่วงปลายคริสต์ทศวรรษ 1990 และมีซิงเกิลอันดับ 1 อยู่ 12 ซิงเกิล และอัลบั้มอันดับ 1 อยู่ 7 อัลบั้ม ในฐานะวงเทกแดต เขาได้รับรางวัลไอเวอร์โนเวลโล 6 ครั้ง ยังได้รับการลงคะแนนว่าเป็นหนึ่งในนักแต่งเพลงอังกฤษที่ยอดเยี่ยมที่สุดตลอดกาล เขาเคยเป็นกรรมการของรายการประกวดของอังกฤษ ดิ เอกซ์ แฟกเตอร์ เขามียอดขายในฐานะศิลปินเดี่ยวอยู่ 5 ล้านก๊อปปี๊
ผลงานเพลง > สตูดิโออัลบั้ม

Open Road (1997)
Twelve Months, Eleven Days (1999)
Sing (2012)
Since I Saw You Last (2013)
Music Played by Humans (2020)
The Dream of Christmas (2021)
ผลงานเพลง > อีพี

At Home with Gary Barlow (2020)
ทัวร์คอนเสิร์ต

The Open Road Tour (1998–1999)
For the Fans Tour (1999)
GB40 (2011)
Gary Barlow in Concert [2011] (2011–2013)
Since I Saw You Last Tour (2014)
Gary Barlow in Concert [2018] (2018)
All the Hits Live (2021)
A Diffrent Stage (2022-)
แก๊งมังกรดำ

แก๊งมังกรดำ (ญี่ปุ่น: 黒竜会; โรมาจิ: Kokuryūkai อังกฤษ: Black Dragon Society) ก่อตั้งในปี พ.ศ. 2444 โดยเรียวเฮ อูจิดะ โดยตั้งชื่อจากชื่อแม่น้ำอามูร์หรือแม่น้ำเฮย์หลงในประเทศจีน แรกเริ่มแก๊งนี้ทำหน้าที่เป็นสายลับให้กับจักรวรรดิญี่ปุ่น ในสงครามรัสเซีย-ญี่ปุ่น ปฎิบัติการจารกรรมในพื้นที่รัสเซีย แมนจูเรีย เกาหลี และประเทศจีน โดยทำสงครามจิตวิทยาและลอบสังหาร หลังสงครามรัสเซีย-ญี่ปุ่น แก๊งนี้ได้เข้าทำการสายลับในหลายพื้นที่ต่อมา อาทิ เอธีโอเปีย ตุรกี โมร็อกโก ยุโรป สหรัฐอเมริกา รวมทั้งแถบประเทศเอเซียตะวันออกเฉียงใต้ รวมทั้งประเทศไทยด้วย
ต่อมาในภายหลังปฏิบัติการของแก๊งนี้เริ่มเป็นลักษณะการก่ออาชญากรรม ถูกกวาดล้างจากสหรัฐอเมริกาในปี พ.ศ. 2485
แกรนด์แรพิดส์ไรส์

ทีมวอลเลย์บอลอเมริกัน
| --- | --- |

กีฬา: วอลเลย์บอล
ก่อตั้ง: ค.ศ. 2022
ฤดูกาลปัจจุบัน: แกรนด์แรพิดส์ไรส์ ฤดูกาล 2024
ลีก: โปรวอลเลย์บอลเฟเดอเรชัน
ฐาน: แกรนด์แรพิดส์ รัฐมิชิแกน
สนาม: แวนแอนเดลอะรีนา
สี: แดงอันสูงส่ง, น้ำเงินสรวงสวรรค์ และทองอรุณรุ่ง      
เจ้าของ: แดน เดวอส
หัวหน้าผู้ฝึกสอน: แคธี จอร์จ
เว็บไซต์: grrise.com
แกรนด์แรพิดส์ไรส์ (อังกฤษ: Grand Rapids Rise) เป็นทีมวอลเลย์บอลในร่มระดับอาชีพสัญชาติอเมริกัน ซึ่งตั้งอยู่ในแกรนด์แรพิดส์ รัฐมิชิแกน ทีมไรส์เป็นหนึ่งในเจ็ดสมาชิกก่อตั้งของโปรวอลเลย์บอลเฟเดอเรชัน และมีกำหนดจะเริ่มแข่งในฤดูกาลแรกของลีกฤดูกาล 2024 โดยทีมไรส์แข่งเกมเหย้าของพวกเธอที่แวนแอนเดลอะรีนา
ประวัติ

เมื่อวันที่ 5 ธันวาคม ค.ศ. 2022 แกรนด์แรพิดส์ได้รับการประกาศให้เป็นเมืองแรกที่ได้รับสิทธิโปรวอลเลย์บอลเฟเดอเรชันสำหรับฤดูกาลแรกของลีก ซึ่งแดน เดวอส เจ้าของรายใหญ่ของทีมออร์แลนโด แมจิก แห่งสมาคมบาสเกตบอลแห่งชาติ และทีมแกรนด์แรพิดส์กริฟฟินส์แห่งอเมริกันฮอกกีลีก รวมถึงเจ้าของอดีตทีมแกรนด์แรพิดส์แรมเพจแห่งอะรีนาฟุตบอลลีก ได้รับการประกาศให้เป็นเจ้าของทีมคนใหม่ โดยชื่อ, โลโก้ และสีของทีมไรส์ได้รับการประกาศเมื่อวันที่ 14 เมษายน ค.ศ. 2023
บัญชีรายชื่อ

ทีมปัจจุบัน ณ วันที่ 24 มกราคม ค.ศ. 2024
| หมายเลข | ผู้เล่น | ตำแหน่ง | ความสูง |
| --- | --- | --- | --- |
| 4 |  มอร์แกห์น ฟิงกัล | ตัวตีตรงข้าม | 6 ฟุต 1 นิ้ว |
| 5 |  เอริกา พริตชาร์ด | ตัวตีด้านนอก | 6 ฟุต 3 นิ้ว |
| 7 |  เนีย แกรนต์ | ตัวบล็อกกลาง | 6 ฟุต 2 นิ้ว |
| 8 |  มาริน โกรต | ตัวบล็อกกลาง | 6 ฟุต 4 นิ้ว |
| 9 |  แคลร์ เชาส์ซี | ตัวตีด้านนอก | 6 ฟุต 0 นิ้ว |
| 10 |  แชนนอน สกัลลี | ตัวตีด้านนอก | 6 ฟุต 2 นิ้ว |
| 12 |  แซราห์ สปอนซิล | ตัวรับอิสระ/ตัวเซต | 5 ฟุต 8 นิ้ว |
| 13 |  แอชลีย์ อีแวนส์ | ตัวเซต | 6 ฟุต 1 นิ้ว |
| 14 |  เอมีลียา ดีมีโตรวา | ตัวตีตรงข้าม | 6 ฟุต 1 นิ้ว |
| 15 |  แมค โพดราซา | ตัวเซต | 6 ฟุต 2 นิ้ว |
| 17 |  อลิสซา เจนเซน | ตัวบล็อกกลาง | 6 ฟุต 4 นิ้ว |
| 27 |  ซีโมน แอบบอต | ตัวตีด้านนอก | 6 ฟุต 1 นิ้ว |
| 28 |  เคย์ลา แคฟฟีย์ | ตัวบล็อกกลาง | 6 ฟุต 0 นิ้ว |
| 31 |  กามิลา โกเมซ | ตัวรับอิสระ | 5 ฟุต 2 นิ้ว |
บัญชีรายชื่อ > ทีมฝึก

| หมายเลข | ผู้เล่น | ตำแหน่ง | ความสูง |
| --- | --- | --- | --- |
| 1 |  ซิดนีย์ โบลดิง | ตัวบล็อกกลาง | 6 ฟุต 5 นิ้ว |
| 11 |  เคนนา ซาวเออร์ | ตัวตีด้านนอก | 6 ฟุต 1 นิ้ว |
แหล่งข้อมูลอื่น

เว็บไซต์ทางการ
แกรนด์แรพิดส์ไรส์ ที่เอกซ์ (ทวิตเตอร์)
แกรนด์แรพิดส์ไรส์ ที่เฟซบุ๊ก
แกรนด์แรพิดส์ไรส์ ที่ยูทูบ
แกรนด์แรพิดส์ไรส์ ที่ติ๊กต็อก
| ด ค กโปรวอลเลย์บอลเฟเดอเรชัน |
| --- | --- |
ทีมปัจจุบัน:  แอตแลนตาไวบ์  โคลัมบัสฟิวรี  แกรนด์แรพิดส์ไรส์  โอมาฮาซูเปอร์โนวาส์  ออร์แลนโดวาลคิรีส์  แซนดีเอโกโมโจ  เวกัสธริล 
ทีมอนาคต:  แดลลัสโปรวอลเลย์บอล (ค.ศ. 2025)  อินดีอิกไนต์ (ค.ศ. 2025)  แคนซัสซิตีโปรวอลเลย์บอล (ค.ศ. 2025) 
ฤดูกาล:  2024 
  หมวดหมู่
แกะภูเขา

| แกะภูเขา |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Bovidae
วงศ์ย่อย:: Caprinae
สกุล:: Ammotragus Blyth, 1840
สปีชีส์:: A.  lervia
ชื่อทวินาม
Ammotragus lervia Pall., 1777

ชนิดย่อย
 A. l. angusi Rothschild, 1921  A. l. blainei Rothschiild, 1913  A. l. lervia Pallas, 1777  A. l. fassini Lepri, 1930  A. l. ornatus † I. Geoffroy Saint-Hilaire, 1827  A. l. sahariensis Rothschild, 1913

แผนที่แสดงการกระจายพันธุ์
ชื่อพ้อง
 Antilope lervia  Capra lervia
แกะภูเขา หรือ แกะบาร์บารี (อังกฤษ: Barbary sheep; ชื่อวิทยาศาสตร์: Ammotragus lervia) เป็นแกะชนิดหนึ่ง จัดอยู่เพียงชนิดเดียวในสกุล Ammotragus
มีลักษณะลำตัวมีขนแผงยาวนุ่มที่คอ หน้าอก และส่วนบนของขาหน้า มีเขาขนาดใหญ่โง้งยาวไปทางด้านหลังทั้งตัวผู้และตัวเมีย ลำตัวยาว 1.3-1.9 เมตร เมื่อโตเต็มที่จะสูงถึง 90 เซนติเมตร  หางยาว 25 เซนติเมตร น้ำหนักประมาณ 130-150 กิโลกรัม
มีถิ่นกำเนิดอยู่ในแถบภูเขาสูงชันและทะเลทรายในทวีปแอฟริกาตอนเหนือ เช่น ประเทศอียิปต์, แอลจีเรีย, ลิเบีย, ชาด,  ซูดาน และตูนิเซีย มีอุปนิสัยอยู่ตามลำพัง หรือเป็นฝูงเล็ก ๆ เป็นครอบครัว มีสีขนออกสีน้ำตาล เพื่อประโยชน์เมื่อเวลาที่หลีกหนีศัตรู จะใช้การพรางตัวให้กลมกลืนกับทรายและหิน สามารถปีนป่ายตามเขาชัน ด้วยความเร็ว 15 ไมล์/ชั่วโมง และสามารถกระโจนข้ามซอกหินได้ถึง 6 เมตร กินหญ้า, ต้นไม้, ใบไม้, เปลือกไม้ เป็นอาหาร ได้น้ำจากอาหารและเลียน้ำค้าง  ออกลูกครั้งละ 1-2 ตัว ปีละ 1 ครั้ง แกะภูเขาถูกล่าโดยมนุษย์เพื่อเอาเนื้อ, หนัง, ขน และเอ็น เพื่อใช้ประโยชน์
นอกจากนี้แล้วแกะภูเขาได้ถูกนำไปเผยแพร่กระจายพันธุ์ในทวีปอเมริกาเหนือและยุโรปใต้อีกด้วย
แหล่งข้อมูลอื่น

สถานีย่อยโลกของสัตว์
ข้อมูลที่เกี่ยวข้องกับ Ammotragus lervia ที่วิกิสปีชีส์
แกรี มัวร์

| แกรี มัวร์ |
| --- | --- |
แกรี มัวร์ ในการแสดงสดที่ประเทศสวีเดน​ ปี ค.ศ. 2008
ข้อมูลพื้นฐาน
ชื่อเกิด: Robert William Gary Moore
เกิด: 4 เมษายน ค.ศ. 1952(1952-04-04)
ที่เกิด: กรุงเบลฟาสต์, ไอร์แลนด์เหนือ​, สหราชอาณาจักร​
เสียชีวิต: 6 กุมภาพันธ์ ค.ศ. 2011(2011-02-06) (58 ปี) เมืองเอสเตโปนา จังหวัดมาลากา แคว้นอันดาลูซิอา, ประเทศสเปน
แนวเพลง: บลูส์ร็อก, ฮาร์ดร็อก, เฮฟวีเมทัล, บลูส์, แจ๊สฟิวชัน
อาชีพ: นักดนตรี, นักแต่งเพลง​, โปรดิวเซอร์เพลง
เครื่องดนตรี: ร้องนำ, กีตาร์, เบส, ฮาร์โมนิกา, คีย์บอร์ด
ช่วงปี: 1969 – 2011

เว็บไซต์: Official website
โรเบิร์ต วิลเลียม แกรี มัวร์ (อังกฤษ: Robert William Gary Moore, 4 เมษายน ค.ศ. 1952 – 6 กุมภาพันธ์ ค.ศ. 2011)  หรือ แกรี มัวร์ ​เป็นนักกีตาร์, นักร้องและนักแต่งเพลง ชาวไอร์แลนด์เหนือ มีผลงานทางดนตรีส่วนใหญ่ในแนวเพลงบลูส์ร็อก, เฮฟวีเมทัล, แจ๊สฟิวชัน​ โดยได้รับการยกย่องจากวงการเพลงให้เป็นหนึ่งในมือกีตาร์ที่มีฝีมือระดับอัจฉริยะคนหนึ่งของโลก
มัวร์เกิดและเติบโตที่กรุงเบลฟาสต์​ ประเทศไอร์แลนด์เหนือ​ และได้เข้าร่วมวงดนตรีในกรุงเบลฟาสต์หลายวงในช่วงวัยรุ่น ก่อนจะย้ายไปใช้ชีวิตที่กรุงดับลิน​ สาธารณรัฐไอร์แลนด์​ จากนั้นเขาได้มาเป็นสมาชิกใหม่ของวงสกิดโรว์ ซึ่งเป็นวงดนตรีแนวบลูส์ร็อกชื่อดังของไอร์แลนด์ แทนที่ฟิล ลินอตต์ นักร้องนำคนเก่าที่แยกออกไปก่อตั้งวงทินลิซซี​ ต่อมาเขาได้ออกจากวงสกิดโรว์และได้มาเข้าร่วมวงทินลิซซีของฟิล ลินอตต์ ก่อนที่จะร่วมวงโคลอสเซียมทู วงดนตรีแนวโพรเกรสซิฟ​แจ๊สร็อก​ หลังจากนั้นเขาได้ออกอัลบั้มเดี่ยวของตนเองหลายชุดโดยมีบทเพลงที่ได้รับความนิยมอย่างกว้างขวางในชาร์ตซิงเกิลแห่งสหราชอาณาจักรเช่นเพลง เอาท์ อินเดอะ ฟีลด์ ที่ขึ้นถึงอันดับ 5 (ค.ศ. 1975)​ และเพลง ปารีเซียง วอล์คเวย์ ที่ขึ้นถึงอันดับ 8 (ค.ศ. 1979)​ โดยอัลบั้มที่ถือว่าประสบความสำเร็จสูงสุดของเขาคืออัลบั้ม สทิล ก็อท เดอะ บลูส์ ที่ได้รับการรับรองระดับทองคำจากสมาคมผู้ประกอบกิจการเพลงของสหรัฐอเมริกา​ และเพลงสทิล ก็อท เดอะ บลูส์ ในอัลบั้มชุดนี้เป็นซิงเกิลที่สามารถขึ้นถึงอันดับ 97 ในบิลบอร์ดฮอต 100​ของสหรัฐ ในปี ค.ศ. 1991 ​
นอกจากนี้แกรี มัวร์ ยังเป็นมือกีตาร์ที่ได้ร่วมแสดงสดบนเวทีคอนเสิร์ตร่วมกับศิลปินชื่อดังระดับโลกมากมายเช่น บี.บี. คิง, จอร์จ แฮร์ริสัน​ หรือ อัลเบิร์ต คอลลินส์
ประวัติ

มัวร์เริ่มอาชีพการแสดงดนตรีตั้งแต่ช่วงปลายทศวรรษ 1960 เมื่ออายุเพียง 17 ปี เคยแสดงดนตรีร่วมกับนักดนตรีในระดับตำนานเช่น บี. บี. คิง, อัลเบิร์ต คิง, จอร์จ แฮร์ริสัน มาร์ก นอฟเลอร์ เดวิด กิลมอร์ เขามีผลงานทดลองในแนวทางต่างๆ มากมาย ทั้งดนตรีร็อก แจ๊ส บลูส์ คันทรี อิเล็กทรอนิกส์ ฮาร์ดร็อก และเฮฟวีเมทัล
ผลงานที่มีชื่อเสียงที่สุดของเขา คืออัลบัมและซิงเกิล Still Got the Blues ในปี 1990 ผลงานชิ้นนี้ถูกกล่าวหาว่าลอกเลียนท่อนโซโลกีตาร์มาจากผลงานเพลงในปี 1974 ชื่อ Nordrach ของวงดนตรีเยอรมันชื่อ Jud's Gallery  มัวร์ปฏิเสธข้อกล่าวหานี้ว่าเขาไม่รู้จักเพลงดังกล่าว ศาลเยอรมันมีคำตัดสินเมื่อปี 2008 ว่ามัวร์อาจไม่ได้จงใจ  แต่เนื่องจากทำนองเพลงทั้งสองใกล้เคียงกันมากจึงถือเป็นการละเมิดลิขสิทธิ์ และมัวร์ต้องจ่ายค่าเสียหายให้กับเจอร์เกน วินเทอร์ หัวหน้าวง Jud's Gallery เป็นจำนวนเงินที่ไม่ได้ระบุ
แกรี มัวร์เสียชีวิตอย่างกะทันหันด้วยวัยเพียง 58 ปี ขณะเดินทางไปพักผ่อนในประเทศสเปนกับแฟนสาว สันนิษฐานว่าเนื่องจากอาการหัวใจล้มเหลวจากการดื่มเครื่องดื่มแอลกอฮอลล์
ในประเทศไทย

ในประเทศไทยบทเพลง ปารีเซียง วอล์คเวย์ ได้ถูกวง วีไอพี วงดนตรีแนวฮาร์ดร็อกของประเทศไทย ​นำมาบรรเลงในอัลบั้มบันทึกการแสดงสด​ V.I.P Europa Live 1982 ซึ่งเป็นการแสดงสดที่ประเทศสวีเดน โดยในอัลบั้มบันทึกการแสดงสดดังกล่าว เพลงนี้ถูกใช้ชื่อว่า Night in Bangkok
นอกจากนี้เพลง Empty Rooms ของแกรี มัวร์ ยังเคยถูกแหลม มอริสัน​ นำมาคัฟเวอร์ในอัลบั้ม แหลม มอริสัน On The Rock ซึ่งเป็นอัลบั้มบรรเลงเพลงของศิลปินต่างประเทศ และวงไมโครได้นำเพลงนี้มาบรรเลงและขับร้องฉบับภาษาไทยในชื่อเพลง จำฝังใจ ในอัลบั้มร็อค เล็ก เล็ก ซึ่งเป็นอัลบั้มแรกของวง โดยเนื้อร้องภาษาไทยแต่งโดยนิติพงษ์ ห่อนาค ​
แหล่งข้อมูลอื่น

Official Gary Moore website
The GREEK Gary Moore website เก็บถาวร 2010-07-30 ที่ เวย์แบ็กแมชชีน
The Gary Moore Signature Les Paul BFG เก็บถาวร 2011-02-11 ที่ เวย์แบ็กแมชชีน - Gibson  Les Paul
The easy guitar book sketch
The Gary Moore concert tour from Russia, Siberia Palace, Novosibirsk, October 22-23, 2010  เก็บถาวร 2011-05-07 ที่ เวย์แบ็กแมชชีน
BBC Obituary
Daily Telegraph Obituary
แกะรอยอาชญากรซ่อนเขี้ยว

| แกะรอยอาชญากรซ่อนเขี้ยว |
| --- | --- |
ใบปิดภาพยนตร์
กำกับ: คริสโตเฟอร์ โนแลน
เขียนบท: คริสโตเฟอร์ โนแลน
อำนวยการสร้าง:   คริสโตเฟอร์ โนแลน  เจเรมี ธิโอบาลด์  เอมมา โทมัส 
นักแสดงนำ:   เจเรมี ธิโอบาลด์  อเล็กซ์ ฮาว  ลูซี้ รัสเซลล์  จอห์น โนแลน 
กำกับภาพ: คริสโตเฟอร์ โนแลน
ตัดต่อ:   แกเร็ธ ฮีล  คริสโตเฟอร์ โนแลน 
ดนตรีประกอบ: เดวิด จูเลยาน
บริษัทผู้สร้าง: เน็กซ์ เวฟ ฟิล์มส์  
ผู้จัดจำหน่าย: โมเมนตัม พิกเจอส์
วันฉาย: 12 กันยายน ค.ศ. 1998 (โทรอนโต) 5 พฤศจิกายน ค.ศ. 1999 (สหราชอาณาจักร)
ความยาว: 69 นาที
ประเทศ: สหราชอาณาจักร
ภาษา: อังกฤษ
ทุนสร้าง: 6,000 ดอลลาร์สหรัฐ
ทำเงิน: 240,495 ดอลลาร์สหรัฐ
แกะรอยอาชญากรซ่อนเขี้ยว (อังกฤษ: Following) เป็นภาพยนตร์สยองขวัญอาชญากรรมนีโอนัวร์ที่ออกฉายในปี ค.ศ. 1998 ของอังกฤษเขียนบทและกำกับโดย คริสโตเฟอร์ โนแลน เป็นเรื่องราวของชายหนุ่มผู้ตามคนแปลกหน้าไปตามถนนต่างๆ ในลอนดอนและถูกดึงดูดเข้าสู่โลกแห่งอาชญากรรมเมื่อเขาล้มเหลวในการรักษาระยะห่าง
เป็นการเปิดตัวในฐานะผู้กำกับภาพยนตร์ขนาดยาวเรื่องแรกของ คริสโตเฟอร์ โนแลน เลยจะถูกออกแบบมาให้มีราคาไม่แพงเท่าที่จะทำได้ ฉากถูกซ้อมอย่างหนักเพื่อที่จะใช้เวลาในการถ่ายทำแค่ 1-2 เทค เพื่อในการประหยัดฟิล์ม 16 มม. ค่าใช้จ่ายส่วนมากของการผลิตภาพยนตร์เรื่องนี้คือเงินเดือนของโนแลนที่เอามาใช้จ่ายเพื่อถ่ายทำ ไม่สามารถจัดหาอุปกรณ์ให้แสงสว่างระดับมืออาชีพที่มีราคาแพง โนแลนใช้แสงที่มีอยู่ในฉากนั้นซะส่วนใหญ่ นอกจากเขียนบท กำกับภาพยนตร์และกำกับภาพเองแล้ว โนแลนยังตัดต่อและเป็นผู้อำนวยการสร้างภาพยนตร์อีกด้วย
แกะรอยอาชญากรซ่อนเขี้ยว จำหน่ายและเผยแพร่แบบแผ่นโดย เดอะ ไครทีเรียน คอลเลคชั่น ทั้ง บลูเรย์ และ ดีวีดี ในอเมริกาเหนือเมื่อวันที่ 11 ธันวาคม ค.ศ. 2012
แหล่งข้อมูลอื่น

แกะรอยอาชญากรซ่อนเขี้ยว ที่อินเทอร์เน็ตมูวีเดตาเบส
| ด ค กคริสโตเฟอร์ โนแลน |
| --- | --- |
 ผลงาน  รางวัลและการเสนอชื่อ  สไตล์ภาพยนตร์ 
กำกับภาพยนตร์ขนาดยาว:  แกะรอยอาชญากรซ่อนเขี้ยว (1998)  ภาพหลอนซ่อนรอยมรณะ (2000)  เกมเขย่าขั้วอำมหิต (2002)  แบทแมน บีกินส์ (2005)  ศึกมายากลหยุดโลก (2006)  แบทแมน อัศวินรัตติกาล (2008)  จิตพิฆาตโลก (2010)  แบทแมน อัศวินรัตติกาลผงาด (2012)  อินเตอร์สเตลลาร์ ทะยานดาวกู้โลก (2014)  ดันเคิร์ก (2017)  เทเน็ท (2020)  ออปเพนไฮเมอร์ (2023) 
กำกับภาพยนตร์ขนาดสั้น:  ดูเดิลบัก (1997)  คีย์ (2015) 
อำนวยการสร้าง: บุรุษเหล็ก ซูเปอร์แมน (2013, มีชื่อเป็นผู้เขียนเนื้อเรื่องร่วมด้วย)
บทความที่เกี่ยวข้อง:  ซินโคพี 
ญาติ:  เอ็มมา ทอมัส (ภรรยา)  โจนาธาน โนแลน (น้องชาย)  ลิซา จอย (น้องสะใภ้)  จอห์น โนแลน (ลุง)  คิม ฮาร์ตแมน (ป้า) 
 หมวดหมู่
แกลเลียม

แกลเลียม (อังกฤษ: Gallium) สัญลักษณ์ธาตุ Ga
ถูกค้นพบในปี ค.ศ. 1875 โดย Lecoq de Boisbaudran นักเคมีชาวฝรั่งเศส ได้ค้นพบเส้นสเปกตรัมอยู่ตำแหน่งตรงกับธาตุที่ขาดหายไปคือธาตุ "eka-alumina" ซึ่งเป็นธาตุอยู่ระหว่าง Al และ In ในตารางธาตุของ เมนเดลลีฟ (Mendeleev) ต่อมานักเคมีผู้นี้สามารถเตรียมโลหะอิสระได้จากการนำสารของธาตุนี้ในสารละลายเบสมาแยกสลายด้วยไฟฟ้า (electrolysis) และได้ศึกษาสมบัติบางประการของธาตุนี้
Boisbaudran ตั้งชื่อธาตุนี้ว่า "gallium" จากลาติน Gallia ซึ่งเป็นชื่อลาตินของประเทศฝรั่งเศส
Ga เป็นธาตุเคมีที่มีเลขอะตอม 31 สัญลักษณ์ของธาตุคือ Ga จะพบธาตุ Ga ในธรรมชาติจำพวก แร่บอไซด์และสังกะสี แกลเลียมอยู่ในตารางธาตุหมู่ 3A เป็นโลหะที่ไม่ดี เป็นของแข็งเปราะที่อุณหภูมิต่ำ ๆ มีสีเงินอ่อนนุ่ม เป็นของเหลวได้เมื่ออยู่บนฝ่ามือ
เพราะจุดหลอมเหลวอยู่สูงกว่าอุณหภูมิห้องเล็กน้อย ตามธรรมชาติพบในแร่บอไซต์ (bauxite) และสังกะสี สารประกอบแกลเลียมอาร์ซิไนด์ ใช้ทำสารกึ่งตัวนำในหลอดไดโอด แกลเลียมเป็นโลหะสีขาวเทา  จุดหลอมเหลวต่ำมาก ประมาณ 29.8 องศา แค่ทิ้งไว้ตอนกลางวันในหน้าร้อนก๊อาจหลอมเป็นของเหลวได้คล้ายปรอท Hg
ธาตุ Ga มีประโยชน์ไม่มากนักในเชิงพาณิชย์ แต่สารประกอบของ Ga ใช้ประโยชน์เป็นกึ่งตัวนำ (semiconductor) และการใช้งานเฉพาะบางอย่างเท่านั้น เช่น ในการวิเคราะห์ ออกไซด์ของยูเรเนียม โดยวิธีสเปกโทรสโกปี (spectroscopy)
แกรี วีกส์

| แกรี วีคส์ |
| --- | --- |
เกิด:  (1972-06-04) มิถุนายน 4, 1972 (52 ปี) วีสบาเดิน, รัฐเฮ็สเซิน, เยอรมนีตะวันตก
ศิษย์เก่า: มหาวิทยาลัยจอร์เจีย
อาชีพ: นักแสดง, โปรดิวเซอร์และนักเขียนบทภาพยนตร์
ปีปฏิบัติงาน: ค.ศ. 1998–ปัจจุบัน
เว็บไซต์: www.garyweeks.net
แกรี วีคส์ (อังกฤษ: Gary Weeks; เกิด 4 มิถุนายน ค.ศ. 1972) เป็นนักแสดงภาพยนตร์และโทรทัศน์ชาวอเมริกันที่เกิดในเยอรมนี เขายังเป็นผู้อำนวยการสร้างและนักเขียนบทภาพยนตร์อีกด้วย
ประวัติ

แกรี วีคส์เกิดที่วีสบาเดิน รัฐเฮ็สเซิน สหพันธ์สาธารณรัฐเยอรมนีในฐานทัพอากาศสหรัฐ เขาเติบโตในจอร์เจีย เข้าเรียนในโรงเรียนมัธยมปลายที่โรงเรียนมัธยมเลคไซด์ในแอละแบมา และเขาเข้าเรียนที่มหาวิทยาลัยจอร์เจียและมหาวิทยาลัยแห่งรัฐจอร์เจีย
วีคส์ได้ปรากฏตัวในภาพยนตร์มากกว่า 50 เรื่องและผลิตภาพยนตร์มากกว่า 25 เรื่อง
เขามีชื่อเสียงในตัวละครชื่อลุค เมย์แบงก์ในซีรีส์เน็ตฟลืกซ์เรื่อง เอ้าเตอร์, แคมป์เบลล์ในซีรีส์ทางโทรทัศน์เรื่อง เบิร์นโนทิซ และในบทนิค นิวพอร์ต จูเนียร์ในเรื่อง พาร์กแอนด์รีครีเอชั่น
ภาพยนตร์เรื่องล่าสุดของเขา ได้แก่ สไปเดอร์แมน: โน เวย์ โฮม (2021), กรีนแลนด์ (2020), สไปเดอร์แมน: โฮมคัมมิ่ง (2017), อินสแตนท์แฟมิลี, ขออีกฟุตให้หัวใจเราใกล้กัน (2019)
วีคส์ยังได้เขียนบท/สร้าง/กำกับภาพยนตร์เช่น เดดแลนด์ และ เมธเฮด ตลอดจนเรื่อง 29 รีซันทูรัน
ผลงานภาพยนตร์

| ปี ค> ศ. | เรื่อง | บทบาท | หมายเหตุ |
| --- | --- | --- | --- |
| 2000 | ดิสนีย์เดอะคิด | ลูกชายของรุส |  |
| 2001 | เวตติ่งออนเดอะลอส | อีทันส์ อีเแวน |  |
| 2004 | เดอะโดรนไวรัส | ผู้รักษาความปลอดภัย #1 |  |
| 2005 | มอร์ฟิน | นายอำเภอทิม กู๊ดแมน |  |
| 2006 | 29 รีสันทูรัน | แจก พาราไดส์ |  |
| 2007 | เมอร์ฟี่ | เอ็ด เมอร์ฟี่ |  |
| 2009 | โคลน กอน ไวด์ | คีแนน |  |
| 2009 | เดดแลนด์ | ฌอน คาลอส |  |
| 2009 | โนแวร์ทูไฮด์ | เจ้าหน้าที่แรนดอล์ฟ |  |
| 2009 | อะไลน์อินเดอะแซนด์ | กัปตัน เดวิด มิลเลอร์ |  |
| 2010 | อีเลนา อันดัน | แบร์รี่ |  |
| 2012 | อะเพอร์เฟคเอนดิ่ง | ดร.ไวเลอร์ |  |
| 2013 | เดอะสเปคทาคูลาร์นาว | โจ |  |
| 2013 | ไอเดนติตี้ธิฟ | หัวหน้ารปภ. |  |
| 2013 | ปมปีศาจ | นักข่าวทีวีที่วีเวอร์ |  |
| 2013 | อันชอร์แมน 2: เดอะเลเจนด์คอนตินิวส์ | หัวหน้าลูกเสือ |  |
| 2014 | ไรด์อะลอง | ดร. โควัน |  |
| 2014 | รักป่วย ลอนนี่ | ฟรานซ์ | หนังสั้น |
| 2014 | เบตออนเดอะเรด | ฌอน | หนังสั้น |
| 2015 | โปรเจกต์อัลมาแนค | เบน ราสกิน |  |
| 2015 | เพื่อความรักของรูธ | ปีเตอร์ |  |
| 2015 | จูราสสิค เวิลด์ | พ่อของลูกสามคน |  |
| 2015 | เซลฟ์/เลส | คนขับรถ |  |
| 2016 | เดอะไดเวอร์เจนท์ซีรีส์: แอลไจแอนท์ | พ่อของเพอร์เฟกเซีย |  |
| 2016 | เดอะไนซ์กายส์ | เจ้าหน้าที่แมคมิลเลียน |  |
| 2016 | แอนนาเบลล์ ฮูเปอร์ กับ ผีแห่งแนนทัคเก็ต | เบิร์ต ฮูเปอร์ |  |
| 2016 | ซัลลี่ ปาฏิหาริย์ที่แม่น้ำฮัดสัน | นักข่าว #3 |  |
| 2016 | ทีมเงาอัจฉริยะ | นักข่าวในงานแถลงข่าว |  |
| 2017 | เร็ว..แรงทะลุนรก 8 | นักบินซูเปอร์เจ็ท |  |
| 2017 | ออลอายซ์ออนมี | ทนาย | ไม่มีเครดิต |
| 2017 | สไปเดอร์แมน: โฮมคัมมิ่ง | เจ้าหน้าที่ฟอสเตอร์ |  |
| 2018 | 15:17 น. สู่ปารีส | นายหน้า |  |
| 2018 | แรมเพจ | ร้อยตำรวจเอก |  |
| 2018 | ความลับของไนท์คลับ | ริชชี่ |  |
| 2018 | เดอะมาเธอร์ | จาค็อบ วัตกินส์ | หนังสั้น |
| 2018 | ครอบครัวทันใจ | เดิร์ก |  |
| 2019 | ขออีกฟุตให้หัวใจเราใกล้กัน | ทอม |  |
| 2020 | กรีนแลนด์ | เอ็ด พรูอิท |  |
| 2021 | เดอะทูมอร์โรววอร์ | นักข่าว #1 |  |
| 2021 | สไปเดอร์แมน: โน เวย์ โฮม | เจ้าหน้าที่ฟอสเตอร์ |  |
แหล่งข้อมูลอื่น

แกรี วีกส์ ที่อินเทอร์เน็ตมูวีเดตาเบส
เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  สหรัฐ
แกลลอน

| แกลลอน |
| --- | --- |
ถังน้ำมันปริมาตร 1 แกลลอนในสหรัฐอเมริกา โดยมีระบุหน่วยลิตรกำกับ
ข้อมูลทั่วไป
เป็นหน่วยของ: ปริมาตร
สัญลักษณ์: gal 
แกลลอน (อังกฤษ: gallon) เป็นหน่วยวัดปริมาตร
ความจุแกลลอนมาตรฐาน

แกลลอนของเหลวอเมริกัน - มีปริมาตรประมาณ 231 ลูกบาศก์นิ้ว หรือ 3.785 412 ลิตร
แกลลอนของแห้งอเมริกัน - มีปริมาตร 4.404 884 ลิตร
แกลลอนอังกฤษ - มีปริมาตร 4.546 09 ลิตร และมีค่าเท่ากับ
4 ควอร์ต
8 ไพนท์
160 ออนซ์
แกลลอน ในประเทศไทย

นอกจากนี้ในประเทศไทยคำว่า "แกลลอน" ยังหมายถึงปริมาตรของเหลวขนาดใหญ่ที่บรรจุในภาชนะ โดยไม่จำเป็นต้องเป็นปริมาตรที่กำหนดไว้ตามมาตรฐานข้างต้นอีกด้วย เช่น แกลลอน 5 ลิตร หรือ แกลลอน 20 ลิตร
แกะซ่าฮายกก๊วน

| แกะซ่าฮายกก๊วน |
| --- | --- |

ประเภท: สุขนาฏกรรม เคลย์แอนิเมชัน เสี้ยวชีวิต
สร้างโดย: นิก พาร์ก
เค้าโครงจาก: ตัวละคร โดย นิก พาร์ก บ็อบ เบเกอร์
พัฒนาโดย: ริชาร์ด โกโลสซัวสกี อลิสัน สโนว์เดน เดวิด ไฟน์
กำกับโดย: ริชาร์ด โกโลสซัวสกี คริสโตเฟอร์ แซดเลอร์
เสียงของ: จัสติน เฟล็ทเชอร์ จอห์น สปาร์กส เคต ฮาร์เบอร์ ริชาร์ด เว็บเบอร์ เอมมา เทต แอนดี้ ไนแมน ไซมอน กรีนแนลล์ โจ อัลเลน
ผู้ประพันธ์ดนตรีแก่นเรื่อง: มาร์ก โทมัส
ดนตรีแก่นเรื่องเปิด: "Life's a Treat" โดยมาร์ก โทมัสและวิค รีฟส์
ดนตรีแก่นเรื่องปิด: "Life's a Treat (บรรเลง)"
ผู้ประพันธ์เพลง: มาร์ก โทมัส
ประเทศแหล่งกำเนิด: สหราชอาณาจักร
ภาษาต้นฉบับ: อังกฤษ (ไม่มีบทสนทนา)
จำนวนซีรีส์: 6 ชุด
จำนวนตอน: 170 ตอน 36 ตอน (สั้น) 2 ตอน (พิเศษ) (รายชื่อตอน)
การผลิต
ผู้อำนวยการผลิต: อาร์ดแมน แอนิเมชันส์:  ไมล์ส บูลโลวก์ เดวิด สพรอกซ์ตัน ปีเตอร์ ลอร์ด นิก พาร์ก บีบีซี: ไมเคิล คาร์ลิงตัน นิกกี้ แชปลิน
ผู้อำนวยการสร้าง: จูลี่ ล็อกฮาร์ต (ชุด 1) แกเร็ธ โอเวน (ชุด 2) จอห์น วูลลีย์ (ชุด 3 และ 4)
ความยาวตอน: 7–8 นาที
บริษัทผู้ผลิต: อาร์ดแมน แอนิเมชันส์ บีบีซี (ทั้งหมด, ยกเว้นชุด 6) เวสต์ดอยเชอร์ รุนด์ฟุงก์
ออกอากาศ
เครือข่าย: ซีบีบีซี (ค.ศ. 2550–2563, รีรันส์: ค.ศ. 2550 – ปัจจุบัน) บีบีซีวัน (ค.ศ. 2558–2563) เน็ตฟลิกซ์ (ค.ศ. 2563 – ปัจจุบัน)
ออกอากาศ: 5 มีนาคม ค.ศ. 2550 (2550-03-05) – ปัจจุบัน
การแสดงที่เกี่ยวข้อง
วอลเลซแอนด์กรอมมิท ทิมมี่ไทม์ ช่วงเวลาหรรษาของทิมมี่
แกะซ่าฮายกก๊วน หรือ ชอนเดอะชีพ (อังกฤษ: Shaun the Sheep) เป็นภาพยนตร์ชุดแอนิเมชันที่ใช้เทคนิคการผลิตแบบสตอปโมชันซึ่งเป็นภาคแยกที่แยกตัวมาจากซีรีส์ภาพยนตร์ วอลเลซแอนด์กรอมมิท เป็นเรื่องราวของ "ชอน" แกะที่ฉลาดตัวหนึ่งที่อาศัยอยู่กับฝูงแกะในฟาร์มมอสซีบอร์น ฟาร์มขนาดเล็กทางตอนเหนือของอังกฤษ ในแต่ละตอนเขาพยายามในการเพิ่มความตื่นเต้น และความสนุกสนานให้กับชีวิตที่น่าเบื่อของเขา ออกอากาศครั้งแรกในสหราชอาณาจักรในช่วงซีบีบีซีของช่องบีบีซีวันเมื่อวันที่ 5 มีนาคม ค.ศ. 2550
ภาพยนตร์

แกะซ่าฮายกก๊วน มูฟวี่ (2015)
เจ้าแกะน้อยกับผู้มาเยือน (2019)
เกียวโตแอนิเมชัน

| --- | --- |

ชื่อท้องถิ่น: 株式会社京都アニメーション
ชื่อโรมัน: Kabushiki-gaisha Kyōto Animēshon
ประเภท: บริษัทร่วมทุน
อุตสาหกรรม: อนิเมะญี่ปุ่น สำนักพิมพ์สื่อสิ่งพิมพ์ (ไลต์โนเวล เป็นหลัก)
ก่อตั้ง: พ.ศ. 2524; 43 ปีก่อน
สำนักงานใหญ่: นครอูจิ จังหวัดเกียวโต ประเทศญี่ปุ่น
บุคลากรหลัก: ฮิเดอากิ ฮัตตะ, ประธาน โยโกะ ฮัตตะ, รองประธาน
พนักงาน: 137 คน (18 ตุลาคม พ.ศ. 2562)
บริษัทในเครือ: แอนิเมชันโด
เว็บไซต์: www.kyotoanimation.co.jp
บริษัท เกียวโตแอนิเมชัน จำกัด (ญี่ปุ่น: 株式会社京都アニメーション; โรมาจิ: Kabushiki-gaisha Kyōto Animēshon; อังกฤษ: Kyoto Animation Co., Ltd.) หรือเรียกโดยย่อว่า เกียวอะนิ (京アニ) เป็นสตูดิโอผลิตอนิเมะญี่ปุ่น ตั้งอยู่ในเมืองอูจิ จังหวัดเกียวโต ประเทศญี่ปุ่น ก่อตั้งขึ้นเมื่อ พ.ศ. 2524 โดยอดีตพนักงานจาก มูชิโปร มี ฮิเดอากิ ฮัตตะ เป็นประธานบริษัท เกียวโตแอนิเมชันเป็นบริษัทแม่ของสตูดิโอแอนิเมชันดู (Animation Do) ซึ่งตั้งอยู่ ณ จังหวัดโอซากะ เกียวโตแอนิเมชันผลิตผลงานอนิเมะออกอากาศทางโทรทัศน์และภาพยนตร์อนิเมะจำนวนมาก นักวาดภาพแอนิเมชันของเกียวโตแอนิเมชันเป็นพนักงานประจำและได้รับค่าจ้างเป็นเงินเดือน ไม่เหมือนกับในสตูดิโอแอนิเมชันอื่นที่ส่วนใหญ่จะเป็นพนักงานฟรีแลนซ์ ทำให้นักวาดภาพแอนิเมชันของเกียวโตแอนิเมชัน สามารถให้ความสำคัญกับคุณภาพของผลงานได้ดีกว่า